Για τη Βραζιλιάνα ηθοποιό, δείτε Λέιλα Λόπες (ηθοποιός).
Η **Λέιλα Λόπες** (πλήρες όνομα: Leila Luliana da Costa Vieira Lopes Umenyiora, γεννημένη στις 26 Φεβρουαρίου 1986) είναι μοντέλο από την Ανγκόλα που στέφθηκε Μις Υφήλιος το 2011. Είχε κερδίσει προηγουμένως στους διαγωνισμούς Miss Angola UK 2010 και Μις Ανγκόλα 2010.

Πρώιμη ζωή
----------

Η Λόπες γεννήθηκε στις 26 Φεβρουαρίου 1986 στην Μπενγκέλα της Αγκόλα.  Πριν αρχίσει να παίρνει μέρος καλλιστεία, σπούδασε διοίκηση επιχειρήσεων στο Πανεπιστήμιο του Σάφολκ, στο Ίπσουιτς του Ηνωμένου Βασιλείου.    Η Λόπες λαμβάνει ενεργό συμμετοχή στην ευαισθητοποίηση σχετικά με το HIV/AIDS και τα συμπτώματα που αντιμετωπίζουν τα άτομα με αυτή την ασθένεια.

Συμμετοχή σε διαγωνισμούς
-------------------------

 H Λόπες το 2012
### Miss Angola UK 2010

Ενώ ζούσε και σπούδαζε στην Αγγλία, συμμετείχε στον διαγωνισμό *Miss Angola UK* στις 8 Οκτωβρίου 2010. Η Λόπες κέρδισε αυτό τον τίτλο, με ευκαιρία να γίνει εκπρόσωπος της βρετανικής κοινότητας της Ανγκόλας ως Μις Ανγκόλα 2010. 

### Μις Αγκόλα 2010

Η Λόπες, μαζί με άλλες 20 υποψήφιες, αναδείχτηκε Μις Ανγκόλα στη Λουάντα στις 18 Δεκεμβρίου 2010 και έτσι μπόρεσε να εκπροσωπήσει την Αγκόλα στον διαγωνισμό Μις Υφήλιος 2011. Τιμήθηκε επίσης με το *Βραβείο Φωτογένειας* κατά τη διάρκεια του διαγωνισμού. 

### Μις Υφήλιος 2011

Στις 12 Σεπτεμβρίου 2011, η Λόπες στέφθηκε Μις Υφήλιος στο Σάο Πάολο της Βραζιλίας, ως διάδοχος της Χιμένα Ναβαρέτε, η οποία προηγουμένως ήταν Μις Υφήλιος.   Ήταν η πρώτη Ανγκολέζα γυναίκα που κατείχε αυτή τη θέση.  Η Λόπες είναι η 5η γυναίκα αφρικανικής καταγωγής που απέκτησε τον τίτλο από την αρχή του διεθνούς διαγωνισμού (μετά τη Μις Τρίνινταντ και Τομπάγκο το 1977, τη Μις ΗΠΑ το 1995, τη Μις Τρίνινταντ και Τομπάγκο το 1998 και τη Μις Μποτσουάνα το 1999) και η τέταρτη γυναίκα από την ήπειρο της Αφρικής που κέρδισε μετά την Μπούλε Κβελαγκόμπε από την Μποτσουάνα, που έγινε Μις Υφήλιος το 1999.

Τον Οκτώβριο του 2011, η Λόπες επισκέφθηκε την Ινδονησία, όπου παρακολούθησε τοπικές φιλανθρωπικές εκδηλώσεις, καθώς και τον διαγωνισμό Puteri Indonesia 2011, που διεξήχθη στο Συνεδριακό Κέντρο της Τζακάρτα. 

Τον Δεκέμβριο του 2011, η Λόπες προσκλήθηκε να συμμετάσχει στον διαγωνισμό Μις Γκαμπόν στη Λιμπρεβίλ, όπου στέφθηκε ως πρώτη εκπρόσωπος της Γκαμπόν και Μις Υφήλιος, η Μαρί-Νοέλ Άντα Μέγιο από την επαρχία Νγκουνιέ. 

Τον Φεβρουάριο του 2012, η Λόπες επισκέφθηκε το Γιοχάνεσμπουργκ της Νότιας Αφρικής. Κατά την άφιξή της την υποδέχτηκε η Μελίντα Μπαμ, που κέρδισε τον τίτλο της Μις Νότια Αφρική 2011, σε μια εκδήλωση με κόκκινο χαλί στο Σαν Σίτι. Κατά τη διάρκεια της επίσκεψής της, η Λόπες παρακολούθησε μια εκδήλωση για την έναρξη του African Fashion International στις 16 Φεβρουαρίου, για την υποστήριξη της Εβδομάδας Μόδας του Γιόμπουργκ το 2012. Επισκέφθηκε επίσης τη φιλανθρωπική οργάνωση Thuthuzela, μια ΜΚΟ στην πόλη Αλεξάντρα, κοντά στο Γιοχάνεσμπουργκ.

Παραπομπές
----------

1. ↑  leilalopes.com/biography/.
2. ↑  Gil, Liliana (13 September 2011). «Congratulations Miss Angola! Latinas Dominate Audience Voting». Fox News Latino.. Ανακτήθηκε στις 23 September 2012.
3. 1 2 3  «Leila Lopes Bio». Miss Universe Speakers Bureau. Αρχειοθετήθηκε από το πρωτότυπο στις 26 Φεβρουαρίου 2013. Ανακτήθηκε στις 23 Σεπτεμβρίου 2012.
4. ↑  «Miss Universe Leila Lopes Covers Maxim Portugal». Mankind Unplugged. Ανακτήθηκε στις 23 Σεπτεμβρίου 2012.
5. ↑  «Beleza made in Benguela». Ανακτήθηκε στις 6 Οκτωβρίου 2011. [*νεκρός σύνδεσμος*]
6. ↑  «Rendezvous With Miss Universe and Puteri Indonesia 2011 Part 1». *YouTube*. Ανακτήθηκε στις 25 Σεπτεμβρίου 2012.
7. ↑  «Miss Universe 2011 Leila Lopes Named Ambassador of HIV Prevention For AID FOR AIDS International». Aid For AIDS International. 28 Οκτωβρίου 2011. Αρχειοθετήθηκε από το πρωτότυπο στις 17 Ιανουαρίου 2013. Ανακτήθηκε στις 23 Σεπτεμβρίου 2011.
8. ↑  «Miss Universe on Mission To Educate Africa & The World». Anurun Productions. Ανακτήθηκε στις 23 Σεπτεμβρίου 2012.
9. ↑  Dupri, Alexx (21 Σεπτεμβρίου 2011). «Miss Universe 2011 Accused of Fabricating Documents». Ανακτήθηκε στις 21 Σεπτεμβρίου 2011.
10. ↑  Elliott, Christopher (14 September 2011). «Miss Universe 2011 pageant crowns Miss Angola, Leila Lopes». *The Washington Post*.. Ανακτήθηκε στις 23 September 2012.
11. ↑  Miss Angola Leila Lopes is Miss Universe 2011!
12. ↑  «Miss Angola Leila Lopes named Miss Universe at 60th annual pageant in Brazil». Hearst Magazines UK. Ανακτήθηκε στις 25 Σεπτεμβρίου 2012.
13. ↑  «Miss Universe Goes Sideways in Indonesia». Asia Sentinel. Αρχειοθετήθηκε από το πρωτότυπο στις 5 Οκτωβρίου 2012. Ανακτήθηκε στις 25 Σεπτεμβρίου 2012.
14. ↑  «Miss Universe 2011 in Indonesia». *YouTube*. Ανακτήθηκε στις 25 Σεπτεμβρίου 2012.
15. ↑  «Marie Noelle Ada : Miss Universe Gabon 2012». Livewireworld. Ανακτήθηκε στις 25 Σεπτεμβρίου 2012.

Eξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λέιλα Λόπες** |

* Λέιλα Λόπες στο Instagram
* Επίσημη ιστοσελίδα της Μις Ανγκόλα
* The Washington Post : Αντίδραση για τη Μις Υφήλιο: Η Μις Γαλλία μιλά εναντίον της Μις Ανγκόλα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9459154076014311860007
* GND: 1169690017

 |

 |